
R E F E R A T   D E   A P R O B A R E
privind aprobarea închirierii prin licitație publică a imobilului - teren în suprafață de 12.00 mp., situat în municipiul Brad, strada Iazului, județul Hunedoara, proprietatea publică a Municipiului Brad, pentru amplasare
 de chioșcuri, tonete, rulote sau alte construcții provizorii în scopul 
desfășurării de activități comerciale - alimentație publică


Având în vedere necesitatea valorificării eficiente a bunurilor aparținând domeniului public al Municipiului Brad, precum și existența unor solicitări privind închirierea terenului situat în municipiul Brad, strada Iazului, județul Hunedoara, identificat prin C.F. nr. 69444 Brad, în suprafață de 12,00 mp, am inițiat prezentul proiect de hotărâre privind aprobarea închirierii acestuia prin licitație publică, pentru amplasare de chioșcuri, tonete, rulote sau alte construcții provizorii în scopul desfășurării de activități comerciale - alimentație publică.
Imobilul – teren aparține domeniului public al Municipiului Brad, este liber de sarcini și poate face obiectul închirierii în conformitate cu prevederile art. 332 - 348 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, care reglementează închirierea bunurilor proprietate publică a unităților administrativ - teritoriale.
Precizez că valoarea de inventar a imobilului -  teren este de 2.454,00 lei. 
Potrivit Raportului de evaluare nr. 14D/21.05.2026, întocmit de către S.C. DOREVAL S.R.L., prin expert evaluator autorizat ANEVAR, domnul Dorel Varga, prețul minim de pornire a licitației publice a fost stabilit la suma de 17,04 lei/mp/lună.
Durata închirierii propusă este de 1 (un) an, cu posibilitatea prelungirii prin act adițional, cu acordul părților și cu respectarea prevederilor legale și contractuale incidente.
În vederea desfășurării procedurii de închiriere, prin proiectul de hotărâre se propune aprobarea Documentației de atribuire, compusă din: Caietul de sarcini, Fișa de date a procedurii, , Contractul – cadru, Formularele și modelele de documente, precum și împuternicirea Primarului Municipiului Brad pentru ca, în numele și pentru Municipiul Brad, să semneze contractul de închiriere.
Garanția de participare la licitație este stabilită la suma de 409 lei, reprezentând contravaloarea a două chirii minime lunare, conform documentației de atribuire.
Totodată, obligația obținerii avizelor, acordurilor și autorizațiilor necesare desfășurării activității, precum și încheierea contractelor cu furnizorii de utilități publice (energie electrică, apă-canal, salubritate etc.) cad în sarcina chiriașului.
În conformitate cu prevederile art. 317 din O.U.G. nr. 57/2019 privind Codul administrativ, cu modificările și completările ulterioare
    ”(1) Evaluarea ofertelor depuse se realizează de către o comisie de evaluare, compusă dintr-un număr impar de membri, care nu poate fi mai mic de 5.
     (2) Fiecăruia dintre membrii comisiei de evaluare i se poate desemna un supleant.
    (3)  Membrii comisiei de evaluare sunt:
[…]  c) reprezentanţi ai instituţiilor publice respective, precum şi ai consiliilor […] consiliilor locale […], şi structurilor teritoriale ale Agenţiei Naţionale de Administrare Fiscală, numiţi în acest scop, în situaţia în care concedentul este o instituţie publică de interes local; […]  
    (4)  Componenţa comisiei de evaluare, membrii acesteia, precum şi supleanţii lor se stabilesc şi sunt numiţi prin […]   hotărâre […]  a concedentului, […].
    (5)  Preşedintele comisiei de evaluare şi secretarul acesteia sunt numiţi de concedent dintre reprezentanţii acestuia în comisie.”
Astfel, am propus desemnarea a doi reprezentanți ai Consiliului Local al Municipiului Brad, respectiv un membru titular și un membru supleant, în cadrul comisiei de evaluare a ofertelor, în vederea desfășurării procedurii în condiții de legalitate, imparțialitate și transparență.
	În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre  în forma prezentată.
	Invoc în susținerea propunerii mele prevederile art. 108 lit. c, art. 129 alin. 2 lit. c și alin. 6 lit. b, art. 297 alin. 1 lit. c, art. 317 alin. 1, alin. 2, alin. 3 lit. c, art. 332 – art. 348 din O.U.G. nr. 57/2019 privind Codul administrativ, cu modificările și completările ulterioare, ale art. 5 pct. 3 lit. e), art. 8 alin. (3) lit. b), art. 11 alin. (1) și alin. (2) lit. a) din O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare, precum și ale Legii nr. 554/2004 a contenciosului administrativ, cu modificările şi completările ulterioare.

